РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  05

от заседание на Комисия ”Професионална квалификация,
информационни технологии и статистика” на ВСС,
проведено на 04.02.2014 г.

Днес, 04.02.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова - отсъства
     ЧЛЕНОВЕ:	Галина Карагьозова 
						Даниела Костова
					Елка Атанасова - отсъства
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”, Мая Атанасова - главен експерт-юрисконсулт дирекция „Правна” и Мирослава Чирпъкова – системен администратор дирекция „Информационни системи”.

По т. 1 от дневния ред присъстваха:
Иван Иванов и Емил Денчовски – представители на „АБАТИ” АД;
Елеонора Съйкова                       – представител на „СИЕЛА НОРМА” АД.

1. ОТНОСНО: Среща с представители на „Абати” АД и „Сиела Норма” АД във връзка с договорите за поддръжка на специализирани информационни системи и хостинг.

След проведено обсъждане на проблемите създадени от натрупването на голям брой документи  в базата данни на Централния уеб базиран интерфейс за публикуване на съдебните актове

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Представителите на „Абати” АД и „Сиела Норма” АД да предложат техническо решение за обработката на натрупаните документи в специализираните информационни системи и свързаните с това промени в договорите за поддръжка и хостинг.

2. ОТНОСНО: Решение на ВСС във връзка с Доклада на ЕК до Европейския парламент и Съвета относно напредъка на България по механизма за сътрудничество и проверка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение решението на ВСС във връзка с Доклада на ЕК до Европейския парламент и Съвета.

3. ОТНОСНО:  Решение на Комисия „Професионална етика и превенция на корупцията” на ВСС относно изготвяне на План-график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Възлага на експертите към комисията да изготвят и предложат конкретни мерки и срокове за тяхното изпълнение за включване в План-графика за изпълнение на мерките, предвидени в Стратегията за превенция и противодействие на корупцията в съдебната система за 2014 г.

4. ОТНОСНО: Искане от председателя на Административен съд гр. Благоевград за осигуряване на средства за закупуване на компютърна и офис техника.
Приложение: Извлечение от протокол № 4/29.01.2014 г. от заседанието на комисия „бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Целесъобразно е закупуването на нов сървър за нуждите на Административен съд гр. Благоевград на стойност 5 000 лв. с ДДС.
4.2. Изпраща писмото от председателя на Административен съд гр. Благоевград на комисия „Бюджет и финанси” на ВСС, по компетентност.
4.3. Отлага разглеждането на искането от председателя на Административен съд гр. Благоевград за отпускане на средства за закупуване на друга компютърна и офис техника, в съответствие с взетото решение по протокол  44 от 17.10.2012 г., т.3.

5. ОТНОСНО: Искане от председателя на Административен съд гр. Бургас за осигуряване на средства за закупуване на 5 броя компютърни конфигурации и 5 броя непрекъсваеми токозахранващи източници – UPS.
Приложение: Извлечение от протокол № 4/29.01.2014 г. от заседанието на комисия „бюджет и финанси” на ВСС.
Поисканата техника е за работни места на магистрати, които ще встъпят в длъжност след приключване на конкурси.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Закупуването на 5 броя компютърни конфигурации и 5 броя непрекъсваеми токозахранващи източници – UPS за нуждите на  Административен съд гр. Бургас, на обща стойност 5 000 лв., е целесъобразно.
5.2. Изпраща писмото от председателя на Административен съд гр. Бургас, на комисия „Бюджет и финанси” на ВСС, по компетентност.

6. ОТНОСНО: Искане от председателя на Административен съд София-област относно необходимостта от подмяна на 20 броя компютри и 1 брой лаптоп.
Приложение: Извлечение от протокол № 3/22.01.2014 г. от заседанието на комисия „бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Целесъобразно е закупуването на един брой нов компютър за нуждите на Административен съд София-област, на стойност до 1100 лв.
6.2. Изпраща писмото от председателя на Административен съд София-област, на комисия „Бюджет и финанси” на ВСС, по компетентност.
6.3. Отлага разглеждането на другите искания за закупуване на компютърна техника, в съответствие с взетото решение по протокол  44 от 17.10.2012 г., т.3.

7. ОТНОСНО: Искане от председателя на Районен съд гр. Панагюрище за осигуряване на средства за закупуване на 1 брой сървър и 15 броя компютърни конфигурации.
Приложение: Извлечение от протокол № 4/29.01.2014 г. от заседанието на комисия „бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. По искането от председателя на Районен съд гр. Панагюрище комисията има решение по протокол № 4/28.01.2014 г. т.4.

8.ОТНОСНО: Писмо от председателя на Районен съд гр. Червен Бряг с молба за уточняване собствеността на заведени активи във връзка с годишното счетоводно приключване и провеждането на годишна инвентаризация на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Изпраща писмото от председателя на Районен съд гр. Червен Бряг, на комисия „Бюджет и финанси” на ВСС, по компетентност.

9.ОТНОСНО: Писмо от председателя на Апелативен специализиран наказателен съд относно въвеждане на номенклатурния индекс на делата и преписките в АИС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Изпраща писмото на председателя на Апелативен специализиран наказателен съд на комисия „Съдебна администрация” с предложение  да се обсъди възможността за увеличаване щатната численост на Апелативен специализиран наказателен съд с 1 щ. бр. за длъжност „системен администратор” в.
9.2. Възлага на експертите от дирекция „ИС” да изготвят писмо до председателя на Апелативен специализиран наказателен съд относно номенклатурния индекс на делата и преписките в АИС в съда.

10.ОТНОСНО: Писмо от Център на НПО в Разград  относно изготвяне на становище и експертиза на програмите за случайно разпределение на съдебните дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Възлага на експертите от дирекция „ИС” да подготвят отговор по писмото на Център на НПО в Разград, за следващо заседание на комисията.

11.ОТНОСНО: Писмо от председателя на Апелативен съд гр. Велико Търново относно предстоящо получаване и монтиране на апаратурата за видео-конферентна връзка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение писмото от председателя на Апелативен съд гр. Велико Търново.

12.ОТНОСНО: Доклад от Силвия Илиева – и.д. главен секретар на ВСС относно излъчване на заседанията на ВСС в Интернет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Счита, че за изготвянето на видеозапис от заседанията на Висшия съдебен съвет за публикуване в Интернет-сайта на ВСС, АВСС няма достатъчно технически, финансов и кадрови капацитет.
12.2. Изпраща решението на ПКИТС, на комисия „Бюджет и финанси” на ВСС, за становище и обсъждане във ВСС.

13.ОТНОСНО: Допълнителни въпроси във връзка с предоставените от ВСС отговори на Въпросника /Схема за оценяване на съдебните системи цикъл 2012-2014 г./ на ЕК за ефективност на правосъдието /CEPEJ/, Съвет на Европа във връзка с оценка на Европейските съдебни системи, цикъл 2010-2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема отговорите на въпроси 97 и 101, изготвени от Румен Митев – главен специалист съдебна статистика при АВСС.

14.ОТНОСНО: Информация относно воденето на регистъра на ЮЛНЦ в окръжните съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Информацията относно воденето на регистъра на ЮЛНЦ в окръжните съдилища да се изпрати на Министерство на правосъдието.

15.ОТНОСНО: Доклад от Христина Тодорова – директор дирекция „Международна дейност” относно преместване на наименованието на раздел „Международно сътрудничество” след „Стаж в АВСС”, в менюто на Интернет-страницата на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Възлага на експертите от дирекция „ИС” да извършат преместване на наименованието на раздел „Международно сътрудничество” след „Стаж в АВСС”, в менюто на Интернет-страницата на ВСС.
.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ